Posted on April 19, 2017 April 24, 2017 by Johan
CategoriesPreke TagsVraag en antwoord
Previous PostPrevious (2017 04 16 2e) Eie aan Gereformeerdheid (3) Die Here sluit sy genadeverbond met ons Gen 15 v18
Next PostNext (2017 04 23 1e) Visie – Wie toegewy is om Jesus te volg doen wat die Vader wil Matt 21 v28tot32 ♪ Dis hoekom bloubessies bobaas is
JY LEES NOU Dis hoekom bloubessies bobaas is
Almal weet dis belangrik om ’n gebalanseerde dieet met soveel moontlik vars produkte te volg. Maar het jy geweet dis makliker om met sekere vrugte ’n gesonde dosis in te kry as met ander?
Die meeste van ons het ons gunstelinge waaraan ons gedurig weglê – en bloubessies behoort heel bo aan daardie lysie te wees. Dis ’n klein vruggie propvol heilsaamheid en ons verduidelik hier hoekom jy dit gereeld by jou dieet moet insluit.
Bloubessies bevat meer antioksidante as aarbeie, appels, bosbessies en braambessies. Antioksidante is belangrik vir algehele gesondheid – dit reinig jou bloedstroom van vrye radikale en bied beskerming teen sonskade. Daar is ook bevind dat dit siektes soos kanker, Alzheimer se siekte en hartsiektes kan help voorkom.
Bloubessies kan inflammasie help beveg, wat goeie nuus is vir mense wat sukkel met artritis of velprobleme. Die vrug help met die toename van hitte-skok-proteïene, wat verminder soos mense ouer word en tot inflammasie lei. Dit bevat ook baie kwersetien, wat kan help om allergieë te beheer, en salisielsuur, wat die bloed verdun en pyn help verminder.
Slimmer met bessies
Die flavonoïed in die bessies kan die geheue en hoe vinnig jou brein werk verbeter deur liggaamselle, waaronder die senuselle wat gedagtes en gevoelens oordra, te beskerm. As jy jou flavonoïedvlakke hoog hou, sal dit jou vlymskerp en jou koördinasie in topvorm hou.
Dis dalk nie die belangrikste aspek nie, maar beslis een waarin baie mense sal belangstel – bloubessies kan jou vel se voorkoms verbeter. Dit bevat vitamien A en C, wat met kollageengesondheid verbind word. ’n Dieet ryk aan bloubessies sal dus sorg vir ’n gladder, egaliger vel. Bloubessies is ook ryk aan proantosianidien, wat help ontslae raak van vrye radikale, wat lei tot voortydige veroudering.